**JAVNI POZIV ZA ISKAZ INTERESA ZA SUDJELOVANJE U**

**REGIONALNOM LANCU VRIJEDNOSTI**

**USLUŽNI SEKTOR VISOKE DODANE VRIJEDNOSTI SJEVERNE HRVATSKE**

**UVOD**

Plan za industrijsku tranziciju Sjeverne Hrvatske[[1]](#footnote-2) (u daljnjem tekstu: Plan) temeljni je akt strateškog planiranja koji usmjerava industrijsku tranziciju i gospodarski razvoj Sjeverne Hrvatske u novom programskom razdoblju 2021.-2027. Plan je dostupan na službenoj mrežnoj stranici Ministarstva regionalnoga razvoja i fondova Europske unije: <https://razvoj.gov.hr/>.

Provedbom Plana doprinosi se postizanju Strateškog cilja 13. Nacionalne razvojne strategije 2030., „Jačanje regionalne konkurentnosti“; te omogućava pametna specijalizacija i jačanje pozicije regionalnog gospodarstva u globalnim lancima vrijednosti. Također, industrijska tranzicija sastavni je dio Strategije pametne specijalizacije za razdoblje do 2029. godine kroz sljedeće prioritete ulaganja:

* Jačanje regionalnog eko-sustava za industrijsku tranziciju;
* Širenje i difuzija inovacija u prioritetnim nišama regionalnih gospodarstava;
* Promicanje tranzicije malih i srednjih poduzeća prema prioritetnim nišama regionalnih gospodarstava;
* Razvoj pametnih vještina za industrijsku tranziciju.

U okviru Plana identificirani su regionalni lanci vrijednosti (RLV) u koje će se usmjeriti **bespovratna sredstva iz fondova Europske unije** namijenjena industrijskoj tranziciji u okviru Integriranog teritorijalnog programa (ITP) 2021. - 2027. Jedan od RLV-ova Sjeverne Hrvatske odnosi se na Uslužni sektor visoke dodane vrijednosti i bit će od sustavne važnosti za davanje doprinosa regionalnom rastu, zapošljavanju i konkurentnosti.

1. **Cilj Javnog poziva za iskaz interesa**

Ministarstvo regionalnoga razvoja i fondova Europske unije (MRRFEU) provodi Javni poziv za iskaz interesa za sudjelovanje u RLV Uslužni sektor visoke dodane vrijednosti Sjeverne Hrvatske koji se temelji na metodologiji Europske komisije „Projektiranje mogućnosti za industrijsku tranziciju“ (engl. *POINT*).

Glavni cilj Javnog poziva za iskaz interesa je:

(1) identificirati ključne dionike iz poslovnog i znanstveno-istraživačkog sektora, te druge dionike koji svojim kapacitetima, resursima i potencijalima mogu i žele doprinijeti stvaranju novih vrijednosti unutar RLV Uslužni sektor visoke dodane vrijednosti sukladno Planu i njegovim ciljevima, te

(2) utvrditi uloge/pozicije dionika u RLV Uslužni sektor visoke dodane vrijednosti Sjeverne Hrvatske.

Dionici RLV Uslužni sektor visoke dodane vrijednosti Sjeverne Hrvatske, uz podršku MRRFEU-a, resornih tijela državne uprave i regionalnih koordinatora, sudjelovati u aktivnostima procesa kontinuiranog poduzetničkog otkrivanja u okviru industrijske tranzicije.

Prvi korak u tom procesu bila je izrada akcijskih planova za regionalne lance vrijednosti kao ključnih dokumenata kojima se određuju misija, tranzicijski ciljevi i aktivnosti, okvir za praćenje i vrednovanje, mogući izvori financiranja i vremenski okvir za provedbu tranzicijskih aktivnosti određenog regionalnog lanca vrijednosti.

1. **RLV** **Uslužni sektor visoke dodane vrijednosti Sjeverne Hrvatske**

RLV Uslužni sektor visoke dodane vrijednosti Sjeverne Hrvatske ima za cilj jačanje i revitalizaciju Sjeverne Hrvatske kroz stvaranje (i) održive, (ii) uključive, (iii) inovativne i (iv) otporne industrije budućnosti kroz proces učinkovite industrijske tranzicije prema nišama s višom dodanom vrijednošću.

U kontekstu ovog Javnog poziva za iskaz interesa, definiran je kao grupacija više prioritetnih niša u kojima se odvijaju povezane poslovne aktivnosti prvenstveno od strane regionalne mreže dionika koji integriraju tokove resursa od početne faze razvoja i dizajna, dobave sirovina i ostalih ulaznih čimbenika potrebnih za proizvodnju i stavljanje na tržište i distribucije do konačnog kupca.

RLV Uslužni sektor visoke dodane vrijednosti Sjeverne Hrvatske prvenstveno se odnosi na sljedeće sektore:

* Sektor turizma
* IKT sektor
* Sektor kreativnih industrija.

U RLV Uslužni sektor visoke dodane vrijednosti Sjeverne Hrvatske mogu sudjelovati i drugi sektori ukoliko doprinose razvoju prioritetnih niša.

Prioritetne niše RLV Uslužni sektor visoke dodane vrijednosti Sjeverne Hrvatske su:

* **Pametni turizam:** Prioritetna niša odnosi se na pametni ili *"smart"* turizam koji uključuje sve segmente razvoja selektivnih oblika turizma uz primjenu inovativnih tehnoloških rješenja i moderno upravljanje turističkim destinacijama.
* **Kreativne industrije:** Prioritetna nišaodnosi se na sve segmente kreativne industrije i obuhvaća sve djelatnosti bazirane na kreativnosti (uključujući *Gaming*).

1. **Prihvatljivost prijavitelja**

Prijavitelj javljanjem na ovaj javni poziv iskazuje interes za sudjelovanje u RLV-u Uslužni sektor visoke dodane vrijednosti Sjeverne Hrvatske, kao dionik koji svojim radom može doprinijeti jačanju konkurentnosti i ostvarenju više dodane vrijednosti RLV-a i regionalnoga gospodarstva.

Prijavitelj mora ispuniti sljedeće kriterije prihvatljivosti:

* Mora imati sjedište/podružnicu i poslovati na području Sjeverne Hrvatske;
* Svojim aktivnostima doprinositi razvoju barem jedne od prioritetnih niša RLV Uslužni sektor visoke dodane vrijednosti Sjeverne Hrvatske navedenih u točci 2 ovog javnog poziva;
* Obavljati jednu ili više funkcionalnih uloga u RLV-u Uslužni sektor visoke dodane vrijednosti Sjeverne Hrvatske navedenih u točci 4. ovog javnog poziva za iskaz interesa.

1. **Uloga dionika u RLV Uslužni sektor visoke dodane vrijednosti Sjeverne Hrvatske**

Prijavitelji na ovaj javni poziv putem priloženog obrasca za prijavu trebaju odabrati jednu ili više uloga/pozicija koje mogu uspješno ponuditi u sklopu buduće mreže dionika RLV Uslužni sektor visoke dodane vrijednosti Sjeverne Hrvatske. Kratki opisi pozicija u mreži dionika RLV Uslužni sektor visoke dodane vrijednosti jesu:

* **Pružanje usluga smještaja u turizmu**
* **Pružanje ugostiteljskih usluga u turizmu**
* **Pružanje usluga turističkih atrakcija**
* **Turističke usluge u nautičkom turizmu**
* **Turističke usluge u seoskom gospodarstvu ili obiteljskom poljoprivrednom gospodarstvu.**
* **Turističke usluge u ostalim oblicima turističke ponude i ostale usluge koje se pružaju turistima u svezi s njihovim putovanjem i boravkom.**
* **Pružanje usluga turističke agencije, turističkog vodiča, turističkog pratitelja, turističkog animatora, turističkog zastupnika.**
* **Proizvođači:** Tržišni dionici (mikro, mali, srednji i veliki poduzetnici, obrtnici i obiteljska poljoprivredna gospodarstva) koji preuzimaju odgovornost i vlasništvo nad proizvodima unutar RLV Uslužnog sektora visoke dodane vrijednosti i pripadnih prioritetnih niša, te im svojim aktivnostima dodaju vrijednost prije nego što ih dalje prodaju potrošačima (tzv. krajnjim kupcima).
* **Opskrbljivači/dobavljači:** Tržišni dionici (mikro, mali, srednji i veliki poduzetnici, obrtnici i obiteljska poljoprivredna gospodarstva) koji pružaju bitne ulazne sirovine, poluproizvode ili usluge potrebne za osnovne djelatnosti proizvođača u RLV-a i identificiranih prioritetnih niša.
* **Dobavljači tehnologija:** Tržišni dionici (mikro, mali, srednji i veliki poduzetnici, obrtnici) koji nude tehnološka znanja (tzv. *know-how*) i rješenja kako bi pomogli u rješavanju poslovnih izazova i prilika proizvođača u mreži RLV-a, ali i ostalih dionika u RLV-u.
* **Integratori:** Integrator (mikro, mali, srednji i veliki poduzetnici, obrtnici) koji su specijalizirani za spajanje komponentnih podsustava u cjelinu, uz osiguravanje da ti podsustavi funkcioniraju zajedno.
* **Tijela za certifikaciju i ispitivanje kvalitete:** Ovlaštena nepristrana tijela za certificiranje poduzetnika i ispitivanje kvalitete proizvoda/usluga sukladno propisanim EU/međunarodnim standardima.
* **Dionici u širenju znanja i inovacija:** Privatne tvrtke/institucije u funkciji izobrazbe visokokvalificiranih stručnjaka i provođenja aktivnosti istraživanja i razvoja i davanja podrške u transferu tehnologije i komercijalizaciji inovacija u relevantnim područjima predmetnog RLV-a.
* **Inovacijski klasteri:** Olakšavaju suradnju, razmjenu informacija i pružanja ili usmjeravanja specijaliziranih i prilagođenih usluga poslovne podrške, te potiču razmjenu znanja, povezivanje i transnacionalnu suradnju.
* **Ostali dionici u funkciji stvaranja više dodane vrijednosti:** Privatne tvrtke/institucije u funkciji stvaranja više dodane vrijednosti u okviru RLV-a (primjerice za aktivnosti poslovne podrške: centri poslovne aktivnosti (data centri, centri za projektiranje i dizajn proizvoda, multimedijski kontaktni centri te centri za razvoj informacijske tehnologije) i aktivnosti usluga visoke dodane vrijednosti (aktivnosti usluga industrijskog inženjeringa i aktivnosti kreativnih usluga)).

**5. Podnošenje iskaza interesa**

Prijavitelj iskaz interesa mora podnijeti na obrascu koji je dio dokumentacije predmetnog Javnog poziva za iskaz interesa. Obrazac se može podnijeti na dva načina:

* Elektronskim putem ispunjavanjem google obrasca putem poveznice [**Obrazac – RLV USVDV**](https://docs.google.com/forms/d/e/1FAIpQLSd7MGl5PX8MsXmwNEm_HztZ0wny1eLSCmBwiqoVe9Nm8iX_rw/viewform?vc=0&c=0&w=1&flr=0&usp=mail_form_link) uz obvezno učitavanje potpisane **Deklaracije** za predmetni RLV (**Deklaracija – RLV USVDV**) ili
* Dostavom ispunjenog i potpisanog Obrasca (**Obrazac – RLV USVDV**) te **Deklaracije** za predmetni RLV, elektroničkom poštom na adresu [industrijskatranzicija@mrrfeu.hr](mailto:industrijskatranzicija@mrrfeu.hr) s nazivom Predmeta: Javni poziv za iskaz interesa – RLV USVDV Sjeverne Hrvatske.

Potencijalni prijavitelji mogu postavljati pitanja u svrhu dobivanja dodatnih pojašnjenja i obrazloženja odredbi Poziva.

Pitanja s jasno naznačenom referencom na Javni poziv za iskaz interesa moguće je poslati putem elektroničke pošte na adresu: [industrijskatranzicija@mrrfeu.hr](mailto:industrijskatranzicija@mrrfeu.hr).industrijskatranzicija@mrrfeu.hr

Odgovori na postavljena pitanja biti će objavljeni na internetskim stranicama Ministarstva regionalnoga razvoja i fondova Europske unije <https://razvoj.gov.hr/> i [www.strukturnifondovi.hr](http://www.strukturnifondovi.hr).

1. Plan je izrađen za pet županija NUTS2 regije Sjeverne Hrvatske: Koprivničko-križevačku, Krapinsko-zagorsku, Međimursku, Varaždinsku i Zagrebačku županiju, te ga je 29. studenog 2021. usvojilo Koordinacijsko vijeće Sjeverne Hrvatske. [↑](#footnote-ref-2)